กูรูชู CBG คาดกำไรโตไม่ต่ำกว่า 50% ทุกไตรมาสระยะยาวเด่นสุด Top Pick กลุ่มอาหารและเครื่องดื่ม
บล.เมย์แบงก์ กิมเอ็ง คาด CBG รายงานกำไร Q1 เติบโตโดดเด่น และคาดว่ากำไรจะเติบโตแข็งแกร่งไม่ต่ำกว่า 50% จากปีก่อน ในทุกไตรมาสของปีนี้ เลือก CBG เป็นหุ้นเด่นในกลุ่มอาหารและเครื่องดื่ม แนะนำซื้อ ประเมินราคาเป้าหมายที่ 46 บาท
30 เม.ย. 2558

บล.เมย์แบงก์ กิมเอ็ง (ประเทศไทย) ระบุในบทวิเคราะห์ (30 เม.ย.) คาดกำไรสุทธิไตรมาส 1/58 ของบริษัท คาราบาวกรุ๊ป จำกัด (มหาชน) หรือ CBG เติบโตโดดเด่น 54% จากไตรมาสเดียวกันในปีก่อน จากการส่งออกเครื่องดื่มคาราบาวแดงเพิ่มขึ้นอย่างมีนัยสำคัญ ต้นทุนการผลิตลดลง และไม่มีภาระดอกเบี้ยจ่าย ผลประกอบการมีแนวโน้มขยายตัวต่อเนื่อง
โดยคาดว่ากำไรจะเติบโตแข็งแกร่งไม่ต่ำกว่า 50% จากปีก่อน ในทุกไตรมาสของปีนี้ CBG ยังมีศักยภาพเติบโตสูงในระยะยาวโดยเฉพาะอย่างยิ่งการเติบโตใน CLMV ด้วยความพร้อมจากการมีธุรกิจที่ครบวงจรไม่ว่าจะเป็นการผลิตขวดแก้ว การผลิตเครื่องดื่ม และการบริหารจัดการการจัดจำหน่ายสินค้า เลือก CBG เป็นหุ้นเด่นในกลุ่มอาหารและเครื่องดื่ม แนะนำ ซื้อ ประเมินราคาเป้าหมาย (DCF) ที่ 46 บาท
 
อ่านต่อ…